ISOSEN TEHTÄVÄT (Tässä muutama tärkein ajatus isoskouluksessa käydyistä isosen tehtävistä)

- Leirillä isoset ovat apuohjaajia. Heidän ei tarvitse kantaa päävastuuta ohjelmasta, mutta isoset saavat osallistua työntekijän kanssa ohjelman suunnitteluun ja toteutukseen.
- Leiripäivän aikana isonen on mukana leirin yhteisessä ohjelmassa esimerkiksi iltaohjelmissa, hartauksissa, rastiratojen tai oppituntien avustajina, ryhmiksen ohjaajina, käytännön asioissa avustajina ja vapaa-ajalla leiriläisten kanssa ajan viettäjinä. 
[bookmark: _Hlk173754515]- Jokainen leiri on erilainen ja tehtävät muotoutuvat aina leirin tarpeiden mukaan. Isosen tärkeimpiä tehtäviä on kuitenkin aina huolehtia leiriläisten hyvinvoinnista -erityisesti oman pienryhmänsä. 
- Kuitenkaan isonen ei ole päävastuussa leiriläisten hyvinvoinnista, mikä tulee muistaa! Siitä vastaa ohjaajat, jotka vastaavat myös isosten hyvinvoinnista.

Muista:

Jokainen ihminen on erilainen. Meillä on erilaisia taitoja, joita voimme käyttää hyödyksi isosena. Isosena sinun ei tarvitse olla tietynlainen, vaan isoseksi tarvitaan monenlaisia erilaisia ihmisiä. Jokainen voi tuoda yhteiseksi hyväksi omat vahvuutensa. Olit sitten – esimerkiksi - hiljainen, äänekäs, ujo tai rohkea, niin sinulle on oma tärkeä paikkasi!

